Čerwjena dornica

Čerwjena dornica (Festuca rubra)  je rostlina ze swójby słódkich trawow (Poaceae). 

 Wopis 
Čerwjena dornica je šěrozelena rostlina, kotraž docpěwa wysokosć wot 30 hač do 80 cm. Rostlina wutwori čumpate trawniki.

 Łopjena 
Spódnje łopjena su seršćate a docpěwaja šěrokosć wot 0,5 hač do 1 mm. Stołpikowe łopjena su płone a docpěwaja šěrokosć wot 1 hač do 3 mm. Łopjenowe kóžki su krótke a přikušene.

 Kćenja 
Kćěje wot junija hač do julija. Pakić je zrunana a docpěwa dołhosć wot 6 hač do 15 cm. Čerwjenojće wioletne abo brunojte kłóski wobsteji ze 4 do 6 kćenjow a docpěwaja dołhosć wot 7 hač do 10 mm. Kocht kryjaceje pluwizny docpěwa dołhosć wot 1 hač do 2 mm. Delnja hałuza pakiće je poł tak dołha kaž pakić.

 Stejnišćo 
Rosće na łukach, na pastwach a na połsuchich trawnikach.

 Rozšěrjenje 
Rostlina je w Europje rozšěrjena.

 Wužiwanje 

 Nóžki 

 Žórła 
 Schauer - Caspari: Pflanzenführer für unterwegs, ISBN 978-3-8354-0354-3, 2. nakład, 2008, strona 384 
 Spohn, Aichele, Golte-Bechtle, Spohn: Was blüht denn da? Kosmos Naturführer (2008), ISBN 978-3-440-11379-0, strona 454, jako podobna družina Rot-Schwingel (Festuca rubra) pod hesłom Schaf-Schwingel (Festuca ovina'') 
 Brankačk, Jurij: Wobrazowy słownik hornjoserbskich rostlinskich mjenow na CD ROM. Rěčny centrum WITAJ, wudaće za serbske šule. Budyšin 2005. 
 Kubát, K. (Hlavní editor): Klíč ke květeně České republiky. Academia, Praha (2002)
 Lajnert, Jan: Rostlinske mjena. Serbske. Němske. Łaćanske. Rjadowane po přirodnym systemje. Volk und Wissen Volkseigener Verlag Berlin  (1954)
 Rězak, Filip: Němsko-serbski wšowědny słownik hornjołužiskeje rěče. Donnerhak, Budyšin (1920)

 Wotkazy 

 Rozšěrjenje w Němskej 

Kategorija:Słódke trawy